**NOTA INFORMATIVĂ**

**la proiectul Hotărîrii Guvernului cu privire la modificarea și completarea**

**Hotărîrii Guvernului nr. 948 din 25 noiembrie 2013**

În temeiul prevederilor articolului 5, alin. 2 din Legea nr. 231 din 23 septembrie 2010 cu privire la comerțul interior, precum și în vederea asigurării continuității în implementarea politicii statului în domeniul dezvoltării comerțului interior se propune spre examinare și avizare proiectul Hotărîrii Guvernului cu privire la modificarea și completarea Hotărîrii Guvernului nr. 948 din 25 noiembrie 2013.

Proiectul menționat vizează, pe de o parte, completarea actului guvernamental prenotat cu anexa nr. 3 prin care va fi aprobat planul de acțiuni pentru cea dea doua etapă de implementare a Strategiei de dezvoltare a comerțului interior pentru anii 2014-2020, aprobată prin Hotărîrea Guvernului nr. 948/2013 și respectiv, pe de altă parte, modificarea acestuia, prin excluderea din titlu a sintagmei „pentru anii 2014-2016”.

Elaborarea proiectului respectiv a fost condiţionată totodată, și de necesitatea sistematizării acţiunilor care deja au fost prevăzute în Planul de Acțiuni pentru anii 2014-2016 privind implementarea Strategiei menționate, dar şi trasarea unor noi direcţii de dezvoltare a activităţilor din comerţ, care prevăd atît comercializarea produselor, cît şi a serviciilor aferente comerţului - reparaţii, închirieri, alimentaţie publică, frizerii, turism etc. Activităţile respective sunt focusate spre satisfacerea necesităţilor sociale şi economice ale consumatorilor prin crearea unui sistem eficient de comercializare a produselor / serviciilor pe întreg teritoriul ţării. Aceasta şi constituind scopul Strategiei în cauză.

Planul de acțiuni elaborat pentru prima perioadă de implementare a Strategiei de dezvoltare a comerțului interior, a expirat la finele anului 2016. Conform rapoartelor preliminare[[1]](#footnote-1) privind nivelul de realizare al acțiunilor incluse în planul respectiv, se constată o realizare de cca 80 % din totalul de 36 acțiuni planificate. Astfel, 6 acțiuni au fost realizate, 2 parțial realizate iar 24 fiind în proces de realizare. De notat că, din totalul acțiunilor planificate pentru realizarea obiectivelor Strategiei, 17 poartă un caracter permanent.

Concomitent, în procesul de implementare al Planului menționat, astfel de acțiuni ca: elaborarea proiectului Hotărîrii Guvernului cu privire la organizarea comerțului în zonele publice, inclusiv în piețe, elaborarea Hotărîrii Guvernului cu privire la prestarea serviciilor comerciale, precum și completarea Hotărîrii Guvernului nr. 65/2001 cu reguli privind comercializarea materialelor de construcție, mobilei, articolelor cosmetice, jucariilor și mărfurilor de mîna a doua, s-a dovedit a fi inoportună. Inoportunitatea promovării/implementării acțiunilor respective a derivat din studiile sau analizele ex-ante realizate la etapa de planificare a acestora.

Totodată, dat fiind imposibilitatea identificării surselor de finanțare, dar și asistenței metodologice, au rămas la etapa de inițiere asemenea acțiuni ca elaborarea ghidului comerciantului, precum și acordarea ajutorului privind înființarea unui centru agroalimentar la nivel național dar și regional.

Astfel, prin proiectul Planului de acțiuni pentru anii 2017-2018 se înaintează acţiuni ce ar contribui la promovarea în continuare a competitivității produselor pe piața internă de consum, reducerea dezechilibrului între infrastructura unităţilor comerciale / prestări servicii amplasate în municipii şi alte localităţi, creșterea calităților profesionale a personalului încadrat în activităţile din comerţ.

Totodată, în vederea unei planificări mai eficiente a activităților orientate spre realizarea Strategiei privind dezvoltare comerțului interior, Ministerul Economiei își propune ca etapa a doua de implementare a acesteia, să fie divizate în alte două sub-etape, a cîte doi ani fiecare. Prima etapă, 2017-2018 va constitui o perioadă intermediară, timp în care, unele acțiuni nerealizate sau în curs de realizare din Planul de Acțiuni 2014-2016 să fie implementate pînă la final. Concomitent, Planul de acțiuni pentru anii 2017-2018 înglobează acțiuni noi, orientate spre realizarea obiectivelor Strategiei ce vizează îmbunătățirea infrastructurii comerciale, modernizarea modelelor de distribuție a mărfurilor și serviciilor obicetive, care conform prevederilor Strategiei au fost planificate spre a fi realizate în perioada 2017-2020.

Proiectul Hotărîrii Guvernului cu privire la modificarea și completarea Hotărîrii Guvernului nr. 948/2013 are ca scop asigurarea continuității în realizarea obiectivelor Strategiei privind dezvoltarea comerțului interior prin stabilirea unui set de acțiuni a căror realizare în mare parte se va efectua în limitele bugetului aprobat. Pentru o serie de măsuri însă costurile vor fi acoperite de către partenerii de dezvoltare, în conformitate cu acordurile de finanțare pentru care au fost stabilite. Totodată, au fost planificate acțiuni a căror surse (externe) de finanțare urmează a fi identificate.

În vederea respectării prevederilor Legii nr.239 din 13 noiembrie 2008 privind transparenţa în procesul decizional, proiectul a fost plasat și poate fi accesat pe pagina web oficială a Ministerului Economiei (compartimentul „Transparenţa”, directoriul „Consultări publice/Anunţuri de proiecte şi consultări publice”) dar şi pe portalul guvernamental particip.gov.md. Totodată, la etapa de inițiere a elaborării proiectului actului normativ respectiv, Ministerul Economiei a solicitat autorităților administrației publice centrale și locale, cu competență de reglementare sau implementare a politicii statului în domeniul comerțului interior, propuneri de măsuri pentru realizarea Strategiei menționate, pentru a fi incluse în Planul de acțiuni pentru anii 2017-2018.

**Viceministru Vitalie IURCU**

1. Raportul generalizat privind realizarea Planului va fi elaborat în baza datelor primite de la autorități, care conform prevederilor HG 948/2013, prezintă informația privind implementarea Strategiei în anul precedent, pînă la data de 15 martie a anului de gestiune. [↑](#footnote-ref-1)